डॉक सारांशित करण्यासाठी: अजित पवार आणि पार्थ पवार

1) पार्थ पवार भाजपमध्ये येत नाही, अन् आम्ही घेतही नाही - गिरीश बापट

राष्ट्रवादीचे अध्यक्ष शरद पवार यांनी पार्थ पवार यांना जाहीररित्या फटकारल्यानंतर, पार्थ पवार वेगळा निर्णय घेण्याची चर्चा रंगू लागली होती. विशेषत: पार्थ भाजपची वाट निवडणार का, असा प्रश्न दबक्या आवाजात विचारला जात होता. मात्र, या चर्चा भाजप खासदार गिरीश बापट यांनी फेटाळल्या आहेत.

पार्थ पवार भाजपमध्ये येत नाही आणि आम्ही त्याला घेतही नाही, असं भाजपचे पुण्याचे खासदार गिरीश बापट म्हणाले. टीव्ही 9 मराठीनं ही बातमी दिलीय.

"पार्थ पवारांबाबतचा प्रश्न हा पवार कुटुंबाचा प्रश्न आहे. आम्ही त्यात फार पडू इच्छित नाही. त्यांचा त्यांनी कुटुंबात सोडवावा," असंही गिरीश बापट म्हणाले.

सुशांत सिंह राजपूत प्रकरणाची CBI चौकशीची मागणी पार्थ पवार यांनी केल्याबद्दल शरद पवार यांना माध्यमांनी प्रश्न विचारला असता, "पार्थ पवार अपरिपक्व असून, त्याच्या मताला कवडीची किंमत देत नाही," असं ते म्हणाले होते.

2) संजय राऊतांनी माफी मागावी - IMA

डॉक्टरांपेक्षा कंपाऊंडरला जास्त कळतं, या संजय राऊतांच्या वक्तव्यावरून आता वातावरण तापू लागलं आहे. संजय राऊत यांनी माफी मागावी, अशी मागणी इंडियन मेडिकल असोसिएशननं केली आहे. लोकमतनं ही बातमी दिलीय.

"डॉक्टरांबद्दल अत्यंत अवमानजनक वक्तव्य केल्याबद्दल शिवसेनेचे खासदार संजय राऊत यांनी समस्त डॉक्टर वर्गाची माफी मागावी," अशी मागणी करत इंडियन मेडिकल असोसिएशननं निषेधाचा ठराव एकमतानं मंजूर केला.

IMA चे महाराष्ट्र प्रमुख अविनाश भोंडवे यांनी या मागणीबद्दल माध्यमांना माहिती दिली.

काही दिवसांपूर्वीच संजय राऊत यांनी एबीपी माझाच्या कार्यक्रमात म्हटलं होतं की, "WHO ला काय कळतं? ती सीबीआयसारखीच आहे. WHO म्हणजे इकडून तिकडून गोळा केलेल्या माणसांचा गट आहे. त्यांच्यामध्ये डॉक्टर असले म्हणून काय झालं? खरंतर डॉक्टरांपेक्षा कंपाऊंडरला जास्त कळतं. मी कधीच डॉक्टरांकडून औषध घेत नाही. कंपाऊंडरकडून घेतो. कारण त्यांना जास्त कळतं."

3) कोल्हापूर-सांगलीला पुन्हा पुराचा धोका, NDRF ची चार पथकं तैनात

कोल्हापूर आणि सांगली जिल्ह्यांना गेल्यावर्षी पुराला सामोरं जावं लागलं होतं. त्या नुकसान आणि धक्क्यातून बाहेर पडत असतानाच, यंदा पुन्हा पुराचा धोका निर्माण झाला आहे.

पावसाची संततधार आणि धरणांमधून पाण्याचा विसर्ग वाढवल्यानं सांगली, कोल्हापूर...\nडॉक सारख्याच भाषेत सारांश:
आज सकाळी प्रसिद्ध झालेल्या वर्तमानपत्रं आणि वेबसाइट्सवरील बातम्यांपैकी पाच मोठ्या बातम्यांचा थोडक्यात आढावा.